
Kako tri čovjeka stoje u skupnom namazu?


* 
* 
* 
* 
* 
* 
* 

 
Kako tri čovjeka stoje u skupnom namazu?

Kada tri čovjeka žele obaviti skupni ***[namaz](https://pitajucene.com/search/Namaz/questions/ "Pretraži pitanja o namazu")***, tada će imam stati ispred, a dvojica u saff iza imama. Abdullah b. Mes’ud kaže: “Došao sam kod Poslanika, ﷺ, dok je klanjao i stao s njegove lijeve strane, ali me on uzeo za ruku i prevukao na desnu stranu. Nakon toga je došao Džebbar b. Sahr i stao s Poslanikove, ﷺ, lijeve strane, pa ih je Resulullah, ﷺ, dohvatio za ruke i gurnuo nazad.” (Muslim, Ibnul-Džarud i Ibn Hibban.)  

Da trojica ovako stoje u skupnom namazu, stav je imama Malika, Šafije, Ishaka i učenjaka hanefijske pravne škole. (Vidjeti: *El-Evsat*, 4/172-173, od Ibn Munzira.)  

Preneseno je od Ibn Mes’uda da je smatrao da i trojica i dvojica stoje u jednom saffu. (Abdurrezzak, 2/409.) Čak i da je ovo predanje ispravno, poenta je u onome što je Ibn Mes’ud prenio, a ne u onome što je sam činio, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


